انت اكيد سمعت عن الكلاب اللي بتساعد ظباط البوليس، او الخيول اللي بتساعد الفلاحين. عارف ان الحمام الزاجل ممكن يتدرب عشان يساعد الناس برضه؟ دي كام مثال.
ساعي بريد
الحمام الزاجل ممكن يتدرب عشان يوصل رسايل للناس. الرسالة بتتحط في علبة صغيرة. العلبة بتتربط في رجل الحمامة. وبعدين الحمامة بتطير بالرسالة.
منقذ
من فوق في السما، الحمام المدرب خصيصاً ممكن يلاقي سترات النجاة البرتقالي في البحر. ساعات بيبقى صعب على البني آدمين يلاقوا الناس اللي ضايعة في البحر، خصوصاً لما الجو يكون وحش. بس الحمام يقدر يطير بسرعة فوق مساحة كبيرة من المية عشان يدور على الناس.
جاسوس
من سنين كتير، الحمام الزاجل كان بيستخدم لمساعدة بلدنا في الحروب. "حمام الجاسوسية" كان بيتربط في رجليه كاميرات صغيرة. لما الحمامة كانت بتطير فوق ارض العدو، الكاميرا كانت بتاخد صور للأرض اللي تحت. ده كان بيخلي جنودنا يشوفوا فين الأعداء وبيعملوا ايه.
يعني المرة الجاية لما تشوف حمامة، خد بالك وراقبها كويس. اللي معظم الناس شايفينه مجرد طير عادي، ممكن يكون في الحقيقة مفيد جداً.
ايه انواع الشغل اللي اتذكرت للحمام الزاجل؟
ساعي بريد، منقذ وجاسوس. مدرب، جاسوس وظابط بوليس. جندي، ظابط بوليس وساعي بريد. فلاح، مراسل جو ومنقذ.